陳宗契

陳宗契（），字玄生，號景玄，湖廣衡州府衡阳县軍籍，明朝政治人物。

 生平 
年二十五举万历二十二年（1594年）甲午科湖廣鄉試第八名舉人，三十二登二十九年（1601年）辛丑科进士《萬曆二十九年辛丑科進士履歷》：陳宗契，景玄，詩三房，戊寅十二月初一日生。衡阳人，甲午八名，会二十二名，三甲六十八名。都察院政，改翰林院庶吉士，乙巳授付建道御史，本年巡视東城，丙午巡漕，巡视西城，丁未浙江巡按，戊申丁憂，庚戌補浙江道，辛亥北直提学，甲寅养病，庚申補浙江道，差南京畿道，辛酉升南通政司右參議，壬戌升南太常寺少卿，本年升左通政，甲子升太常寺卿，丙寅养病。，都察院觀政，考選为庶吉士，三十三年補授福建道監察御史《明神宗显皇帝实录卷之四百一十六》：万历三十三年十二月，准起复候补御史乔允升、周懋相、史弼、散馆庶吉士宋焘、陈宗契、王基洪、冯奕垣各御史，允升、基洪俱江西道，懋相广东道、弼广西道、焘浙江道、宗契福建道、奕垣湖广道。。毅然以弹击自任，屡疏谕辅臣李廷机无所忌。时陕西税璫梁永蛊害按臣徐懋恒，朝延置不问，宗契专疏请诛永以伸国法。又纠辽左税監高淮擅预兵机，乞正其罪。语极剀切，直声震都下。三十四年（1606年）遣视漕运，剔宿弊，开泇河，京储赖以不乏。三十五年奉诏按浙，闻父卧疾，予假遄归。抵家而父适易箦，哀毁几致伤明，淹里中数岁，有旨督学北直《明神宗显皇帝实录卷之四百七十二》：万历三十八年六月，复除原任御史陈宗契为浙江道御史。，以侍母辞不起。熹宗践阼，刷卷南都，晉通政司右参议《大明熹宗哲皇帝实录卷之五》：天启元年正月，起升礼科右给事中杜士全为太仆寺添注少卿，浙江道御史陈宗契为南京通政使司右参议。，蒿目时艰，抗章數上，大指謂“有君无臣，有臣无法，乞斩辱国丧师者以为戒”，当时韪之。天啓二年（1622年）三月升南京太常寺少卿《大明熹宗哲皇帝实录卷之二十》：天启二年三月，升南京通政使司右参议陈宗契为南京太常寺少卿。，本年十二月拜北通政司右通政添注《大明熹宗哲皇帝实录卷之二十九》：天启二年十二月，升南京太常寺少卿陈宗契通政使司右通政添注。，四年六月升太常寺正卿《大明熹宗哲皇帝实录卷之四十三》：天启四年六月庚子，陈宗契为太常寺卿，高推为少卿。。时逆璫魏忠贤擅政，望风蚁附者辄得美秩，会当南郊，璫乘辇辂，摄行祀事，宗契职典常伯，司乐圜丘，璫于广众中进揖之，意欲宗契附己也。宗契即三上疏乞终养，得請，有“某思亲成疾，待痊起用”之旨。自是家居养母，绝口不谈辇下事。时藩府额派衡阳膳田二千五百顷为采地，有司搜旧日雍王遗田得一千九百八十顷，不如额者五百二十顷，奉牒再派，衡民虑深剥肤。宗契具启诉民疾苦，得省。又苏祁阳排山马递协帮之困。崇祯三年（1630年）诏以兵部右侍郎起用，未闻命三日前卒。《湖廣通志》：陈宗契，衡阳人，万厯辛丑进士，选庶常，改监察御史。疏论辅臣李廷机，请诛陕西税璫梁永，正其蛊害按臣徐懋恒之罪，直声震都下，遣视漕运，开浚泇河。奉诏按浙，闻父疾，遽归。起督畿辅学政，以待母辞。再起歴太常正卿。魏忠贤擅政，欲宗契附已，宗契乞终养以归。懐宗初立，诏以兵部右侍郎起用，未闻命，卒。有诗文集二十巻行世。

 评价 
性最孝，通籍三十年，强半家食，皆因晨昏之恋故也。尤友于兄弟，束仆隶以法，极为严肃。

所著诗文《醒耳吹》共二十卷，门人太史徐開禧为之序行世，入祀乡贤祠。衡阳县有「文章司命坊」和「容臺正卿坊」，为曾任北直隶提學御史和太常寺正卿的陈宗契立《衡阳县志》卷之三十八·艺文徐開禧《太常寺正卿陳景元先生墓誌銘》。

 家族 
曾祖陳顯。祖父陳志珎，省祭官。父陈廷策，庠生，赠通政。宗契为次子，龆龀能文，父嘗口占「嫩竹绿阴映地」，宗契应声答曰：「新荷赤箭摩天」。前母蕭氏，母甯氏。具慶下。兄宗周（州判官）、宗儒、宗器、宗夔；弟宗稷、宗禹。娶羅氏。《萬曆二十九年進士登科錄》

参考文献

Z
Category:衡阳人
Category:萬曆二十二年甲午科湖廣鄉試舉人
Category:軍籍進士
Category:明朝庶吉士
Category:明朝福建道監察御史
Category:明朝浙江道監察御史
Category:明朝通政使司參議
Category:南京太常寺少卿
Category:明朝通政使司通政
Category:明朝太常寺卿